Ի տարբերություն այս փառատոնների, որտեղ մրցանակային ֆոնդերը փոքր են մինչեւ 33 հազար եւ առաջին մրցանակը ստանում է 10-15 հազար եվրո պարգեւ, Մալթայի փառատոնը կունենա աննախադեպ մրցանակային ֆոնդ՝ մոտ 200 հազար եվրո, իսկ առաջին տեղի համար կտրվի 100 հազար եվրո պարգեւ։ Նման գումար մինչեւ այժմ չի տրվել եւ ոչ մի հեղինակավոր դաշնամուրային մրցույթի կողմից, ամենաբարձր մրցանակները չեն գերազանցել 50 հազար եվրոն։ Այս մասին է վկայում նաեւ Նարե Արղամանյանը, նշելով , որ այսպիսով նոր պատմություն է արձանագրվում երաժշտական աշխարհում։ 55 հոգի կընտրվեն փուլային փառատոն-մրցույթների եւ եւս 15 մասնակից՝ համացանցով ուղարկված տեսաելույթների ընտրության արդյունքում։ Այսպիսով Մալթայի միջազգային մրցույթ փառատոնին կմասնակցի 70 երիտասարդ երաժիշտ։ Հաղթողներին տրվելու են ոչ միայն դրամական մրցանակներ եւ դրամաշնորհներ, այլեւ համերգային շրջագայությունների եւ ձայնագրման հնարավորություններ։